Maðurinn, sem gerði tilraun til þess að ræna flugvél sem var á leiðinni frá Bangladess til Dúbaí í Sameinuðu arabísku furstadæmunum í dag, lést af sárum sínum, en hann var skotinn af sérsveit hersins.
Eins og greint var frá fyrr í dag var flugránstilraun hans stöðvuð af sérsveitum í Bangladess og engum farþeganna 142 í flugvél Bangladess Biman-flugfélagsins varð meint af.
Frétt mbl.is
Fyrstu fregnir af málinu bentu til þess að maðurinn, sem var 25 eða 26 ára gamall, hefði verið handtekinn og yrði yfirheyrður en AFP-fréttaveitan hefur það eftir talsmanni hersins að maðurinn hafi látist af sárum sínum eftir að sérsveit hersins ruddist inn í flugvélina og skaut hann, eftir að vélinni hafði verið nauðlent á Chittagong-flugvellinum í suðausturhluta Bangladess.
Hershöfðinginn Motiur Rahman sagði við fjölmiðla í dag að skammbyssa hefði fundist á manninum og farþegar lýsa því að maðurinn hafi hleypt tvisvar af vopni sínu skömmu eftir flugtak.
Samningamaður á vegum yfirvalda, sem gengur undir nafninu Mofid, ræddi við flugræningjann í síma um kröfur hans á meðan á flugránstilrauninni stóð.
"Hann krafðist þess að fá að tala við forsætisráðherrann okkar [Sheikh Hasina]," sagði Mofid, en ekki liggur fyrir hvað maðurinn vildi segja við forsætisráðherrann.
Maðurinn, sem gerði tilraun til þess að ræna flugvél sem var á leiðinni frá Bangladess til Dúbaí í Sameinuðu arabísku furstadæmunum í dag, lést af sárum sínum, en hann var skotinn af sérsveit hersins.
Eins og greint var frá fyrr í dag var flugránstilraun hans stöðvuð af sérsveitum í Bangladess og engum farþeganna 142 í flugvél Bangladess Biman-flugfélagsins varð meint af.
Samningamaður á vegum yfirvalda, sem gengur undir nafninu Mofid, ræddi við flugræningjann í síma um kröfur hans á meðan á flugránstilrauninni stóð.
"Hann krafðist þess að fá að tala við forsætisráðherrann okkar [Sheikh Hasina]," sagði Mofid.